Effect ยาคุมที่ฝังมันกระทบชีวิตประจำวันของเราทำให้เราใช้ชีวิตลำบาก แพทย์แนะนำให้ถอดยาคุมออกก่อนกำหนด อายุไม่ถึง20ปีค่ะ กรณีนี่ต้องเสียค่าใขช้จ่ายไหมคะ
สวัสดีค่ะ งาน,หากต้องการถอดยาฝังคุมกำเนิดออก ควรไปถอดยังโรงพยาบาลที่ได้ไปฝังยาคุมไว้ค่ะ ซึ่งส่วนใหญ่จะไม่ได้เสียค่าใช้จ่ายอะไร ยกเว้นเป็นการถอดก่อนกำหนดโดยไม่มีเหตุผลความจำเป็น แต่หากจะไปรับบริการยังโรงพยาบาลอื่นที่ไม่ได้ฝังยาคุมกำเนิด แนะนำควรลองสอบถามยังโรงพยาบาลนั้นๆ ก่อนว่า จะบริการถอดให้หรือไม่ค่ะ ส่วนค่ารักษาพยาบาลนั้น หากเป็นสิทธิ 30 บาทรักษาทุกโรค (หรือสิทธิประกันสุขภาพแห่งชาติ) ในปัจจุบัน สามารถไปรับบริการนอกเขต คือโรงพยาบาลที่ไม่ได้ขึ้นสิทธิได้ค่ะ แต่หากเป็นสิทธิประกันสังคม อาจต้องเสียค่าใช้จ่ายเอง อย่างไรก็ตาม แนะนำควรลองสอบถามที่โรงพยาบาลก่อนใช้บริการ เพราะแต่ละโรงพยาบาล อาจมีข้อกำหนดในรายละเอียดไม่เหมือนกันได้ค่ะและเมื่อถอดยาฝังคุมกำเนิดออกแล้ว ฤทธิ์ในการป้องกันการตั้งครรภ์ก็จะหมดลง และมีโอกาสตั้งครรภ์ได้ หากมีเพศสัมพันธ์ ดังนั้น หากยังไม่พร้อมที่จะตั้งครรภ์ ก็ควรหาวิธีคุมกำเนิดต่อไปด้วยค่ะ